
РЕПУБЛИКА БЪЛГАРИЯ
МИНИСТЕРСТВО НА ОБРАЗОВАНИЕТО И НАУКАТА
РЕГИОНАЛНО УПРАВЛЕНИЕ НА ОБРАЗОВАНИЕТО – БЛАГОЕВГРАД


 

ЗАПОВЕД


На основание на чл. 143, ал. 2, т. 1 и чл. 254, ал. 2 от Закона за предучилищното и училищното образование, чл. 3, ал. 2, т. 14 от Правилника за устройството и функциите на регионалните управления на образованието, чл. 52, ал. 2, т. 2 от Наредба № 10 от 01.09.2016 г. за организация на дейностите в училищното образование, т. 2.1.1. и т. 2.1.2. от Раздел ІІ. Утвърждаване на държавен план-прием и допълнителен държавен план-прием от Правила за планиране, утвърждаване и реализиране на държавния план-прием в V клас, VIII клас и на допълнителния държавен план-прием в XI клас в неспециализираните профилирани и професионални гимназии, средните и обединените училища, във връзка с постъпилите мотивирани предложения от директорите на училища в област Благоевград, съгласувани с финансиращ орган и решение от Протокол № 128 от 05.02.2026 г. от заседание на Комисията по заетостта към областния съвет за развитие на област Благоевград

УТВЪРЖДАВАМ: 

1. Държавен план-прием в VIII клас за 115 паралелки с общ брой 2 990 места в област Благоевград за учебната 2026/2027 година за общинските средни училища, профилирани и професионални гимназии, за държавните професионални гимназии, за паралелките с профилирана и професионална подготовка в обединените училища.
 Разпределението на броя на паралелките, броя на учениците в тях, формите на обучение и вида на профилите и професии/специалности по училища са посочени в Приложение № 1 към настоящата заповед, което е неразделна част от нея.
2. Държавен план-прием на ученици в V клас за 2 паралелки с общ брой 52 места в профилирани гимназии с профил „Математически“ или „Природни науки“ за учебната 2026/2027 година за област Благоевград.
 Разпределението на броя на паралелките и броя на учениците в тях по училища са посочени в Приложение № 2 към настоящата заповед, което е неразделна част от нея. 
3. В срок до 03.05.2026 г. утвърденият с настоящата заповед държавен план-прием да бъде публикуван на интернет страницата на РУО – Благоевград, и на информационното табло на РУО – Благоевград. 
4. В срок до 08.05.2026 г. утвърденият държавен план-прием да бъде обявен на интернет страницата на училищата, осъществяващи държавен план-прием в област Благоевград, в изпълнение на чл. 52, ал. 4 от Наредба № 10 от 01.09.2016 г. за организация на дейностите в училищното образование.
Изпълнението на дейностите по приемане на учениците в паралелки по държавен план-прием възлагам на председателя на Областна комисия по приемането на ученици в VIII клас в неспециализираните училища на места по държавен план-прием за учебната 2026/2027 година.
Контрола по изпълнението на заповедта възлагам на Методи Попов, началник на отдел ОМДК в РУО – Благоевград.
Настоящата заповед да се сведе до знанието на директорите на училища от област Благоевград за сведение и изпълнение.

